Samsung kompaniyasi Apple’ning kelgusidagi flagmenlari uchun chiplar ishlab chiqarmasligini ma’lum qildi. The Electronic Times nashrining xabar berishicha, iPhone 7 smartfonlari uchun yagona chip yetkazib beruvchi Tayvanning TSMS kompaniyasi bo‘lishi kutilayapti. Apple smartfonlari A10 6 yadrolik chip bilan ta’minlanadi. Tayvanning TSMS kompaniyasi chiplarni 10-nanometrlik texnojarayon asosida ishlab chiqaradi. TSMC kompaniyasi chip ishlab chiqarish sohasida yetakchilardan biri sanaladi. Alohida ta’kidlash kerakki, mazkur kompaniya ilk bor 10-nanometrlik texnojarayon asosida chip ishlab chiqarishni yo‘lga qo‘ygan kompaniya sanaladi.